
Forrás szintű hibakeresés támogatása beágyazott nyelvek esetén

A szoftverfejlesztés során a programozók idejük túlnyomó részét a hibakeresésnek szentelik. Ezért nagyon fontosak azon eszközök, technológiák melyek ebben segítséget nyújtanak. Nagyobb fejlesztőkörnyezetek már eleve úgy készülnek el, hogy támogatást nyújtanak a hibakeresésben, illetve a program futásának megfigyelésében, manipulálásában. Az utóbbi években egyre népszerűbbek lettek a beágyazott programozási nyelvek, melyek fordítása merőben eltér a hagyományos nyelven írt kódok fordításától. Ilyen esetben a programozó magasszintű függvény és osztály könyvtárak segítségével, a gazda nyelv szemszögéből egy adatstruktúrát épít fel, melyen a nyelv fordítóprogramja transzformációkat hajt végre, majd végül tárgykódot generál. Azaz kimarad a lexikális illetve szintaktikus elemzés, így a forráskód szintű hibakereséshez elengedhetetlen információk nem is jönnek létre fordítási folyamat során. Dolgozatom célja egy olyan módszer bemutatása,  támogatni lehet beágyazott nyelvű programkódok forrásszintű hibakeresését. Mindezt úgy valósítva meg, hogy a beágyazott nyelvú kód fordítása során, felhasználva a gazda nyelv fordítóprogramját a beágyazott reprezentációban eltároljuk a számunkra fontos sor-oszlop pozíciókat. A fordítási folyamat végeredményeként pedig a tárgykódon túl, létrehozunk egy a forrás- és tárgykód közötti egyértelmű leképezés, melyet egy XML struktúra valósítunk meg.



